Es realitzen les primeres 18 contractacions de veïns d'Alaquàs per treballar en les obres del projecte del Terç finançat amb el Pla Zapatero
06/03/2009

# Es realitzen les primeres 18 contractacions de veïns d'Alaquàs per treballar en les obres del projecte del Terç finançat amb el Pla Zapatero

*   06/03/2009
*   [Imprimir](#)
*   Compartir
*    https://www.alaquas.org/documento.asp?id\_do=11249

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11249%2F0&title=Ajuntament%20d%27Alaqu%C3%A0s.%20Premsa.Es%20realitzen%20les%20primeres%2018%20contractacions%20de%20ve%C3%AFns%20d%27Alaqu%C3%A0s%20per%20treballar%20en%20les%20obres%20del%20projecte%20del%20Ter%C3%A7%20finan%C3%A7at%20amb%20el%20Pla%20Zapatero)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11249/0";a2a\_config.onclick = 1;a2a\_config.locale = "es";

L'Ajuntament d'Alaquàs vetllarà perquè les persones que treballen en les obres d'aquest projecte siguen preferentment veïns i veïnes d'Alaquàs en situació de desocupació

El dijous 5 de març s'han formalitzat els primers 18 contractes de treball per a les obres del projecte del Terç finançat amb els 5,3 milions d'euros provinents del Fons d'Inversió Local per a l'Ocupació, més conegut com el "Pla Zapatero", després de que l'Alcalde d'Alaquàs, Jorge Alarte, signara el dimecres 4 de març l'acta de començament d'aquests treballs que ja han començat i estaran finalitzats abans de que concloga l'any.

Tal i com preveu el fons d'Inversió Local per a l'Ocupació, i atenent a les condicions estipulades per l'Ajuntament d'Alaquàs en l'adjudicació a l'empresa que realitzarà les obres, en les contractacions d'ocupació que es realitzen per al Projecte de Remodelació de les instal·lacions esportives del Terç tindran preferència els veïns i veïnes d'Alaquàs que actualment estiguen en situació de desocupació.

Amb els primers 18 contractes, que han estat gestionats i tramitats aquest matí per l'agència del SERVEF d'Alaquàs amb la col·laboració de l'Agència de Desenvolupament Local de l'Ajuntament, es preveu demà mateix la incorporació de 12 encofradors, 3 oficials de primera d'albanyileria, 2 soldadors i 1 administrativa. Al llarg d'aquests dies i a mesura que les obres vagen avançant, es formalitzaran nous contractes de treball.

El Projecte de Remodelació de les instal·lacions esportives del Terç d'Alaquàs preveu la millora dels camps de futbol, dotant-los de gespa artificial, així com la construcció d'una pista d'atletisme i nous vestuaris per al Poliesportiu. L'empresa adjudicatària ha plantejat també, entre altres millores, la construcció d'un edifici destinat a cafeteria, així com la reforma de les actuals grades, elements que no constaven en el projecte inicial i que seran executats a proposta d'aquesta empresa.